《寄艾若讷》
宋代·李正民

宅相凋零久不振，喜君文采日清新。弹琴密令能官业，献颂王清迈等伦。

岂有青松蟠涧谷，待看騄骥绝风尘。诸儒方讲升平事，策足须登要路津。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。